# Eelnõu

## NARVA LINNAVALITSUS

#### K O R R A L D U S

## Narva … .04.2022 nr -k

**Narva linna omandis olevate kinnisasjade koormamine**

**isikliku kasutusõigusega OÜ VKG Elektrivõrgud kasuks**

**(Hariduse tänav 10, L3, Karja tn 3, L1, Kraavi tänav,**

**Vaeslapse tänav, Vestervalli tn 15, J1, L2)**

1. **Asjaolud ja menetluse käik**

22.02.2022 esitas VKG Elektrivõrgud OÜ (registrikood 10855041, asukohaga P. Kerese 11, Narva 20309) Narva Linnavalitsusele VKG Elektrivõrgud OÜ kasuks isikliku kasutusõiguse seadmise avalduse Narva linna omandis olevatele kinnistutele asukohaga Ida-Virumaa, Narva linn, Hariduse tänav 10 (katastritunnus 51101:001:1906), Hariduse tänav L3 (katastritunnus 51101:003:0081), Karja tänav 3 (katastritunnus 51101:002:0059), Karja tänav L1 (katastritunnus 51101:002:0094), Kraavi tn (katastritunnus 51101:002:0084), Vaeslapse tn (katastraitunnus 51101:002:0095), Vestervalli tn 15 (katastritunnus 51101:002:0114), Vestervalli tn J1 (katastritunnus 51101:002:0110), Vestervalli tn L2 (katastritunnus 51101:002:0101). Isiklik kasutusõigus on vajalik, et paigaldada nimetatud Narva linna omandis olevatele kinnistutele tehnorajatised – 6 kV ja 0,4 kV kaabelliinid, liitumis- ning jaotuskilbid lähtuvalt E-Service ASi koostatud projektitööst nr 21\_10112 „Kraavi tn 1 lasteaia ja koolimaja elektrivarustuse rekonstrueerimine“.

Majandus- ja taristuministri 25.06.2015 määruse nr 73 „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“ § 10 lõike 3 kohaselt on maakaabelliini maa-ala kaitsevöönd piki kaablit kulgev ala, mida mõlemalt poolt piiravad liini äärmistest kaablitest ühe meetri kaugusel paiknevad mõttelised vertikaaltasandid.

Isikliku kasutusõiguse ala (kaitsevööndi ulatus on 1 meeter mõlemale poole liini äärmistest kaablitest; kaitsevööndi liitumis- ja jaotuskilbi korral on 2 meetrit kilbi välisseinast igas suunas) kinnistul on järgmiselt:

Hariduse tn 10 (katastritunnus 51101:001:1906) – 0,4 ja 6 kV kaabelliinid, liitumis- ning jaotuskilp kaitsevööndi ala 51 m²;

Hariduse tn L3 (katastritunnus 51101:003:0081) – 0,4 ja 6 kV kaabelliinid, kaitsevööndi ala 30 m²;

Karja tn 3 (katastritunnus 51101:002:0059) – 0,4 kV kaabelliin, kaitsevööndi ala 6 m²;

Karja tn L1(katastritunnus 51101:002:0094) – 0,4 ja 6 kV kaabelliinid, kaitsevööndi ala 331 m²;

Kraavi tn (katastritunnus 51101:002:0084) – 0,4 ja 6 kV kaabeliinid, liitumis- ning jaotuskilp, kaitsevööndi ala 336 m²;

Vaeslapse tn (katastritunnus 51101:002:0095) – 0,4 ja 6 kV kaabeliinid, kaitsevööndi ala 202 m²;

Vestervalli tn 15 (katastritunnus 51101:002:0114) – 0,4 ja 6 kV kaabeliinid, kaitsevööndi ala 147 m²;

Vestervalli tn J1 (katastritunnus 51101:002:0110) – 0,4 ja 6 kV kaabeliinid, kaitsevööndi ala 91 m²;

Vestervalli tn L2 (katastritunnus 51101:002:0101) – 0,4 ja 6 kV kaabeliinid, kaitsevööndi ala 237 m².

VKG Elektrivõrgud OÜ palub seada isikliku kasutusõiguse tähtajatult ning tasuta ja kinnitab, et kannab lepingu sõlmimisega seotud kulud (notaritasu ja riigilõiv).

1. **Õiguslikud alused**

* 1. Narva linna omandis olevale kinnisasjale isikliku kasutusõiguse seadmist reguleerib Narva Linnavolikogu 21.06.2005 määrus nr 20 „Linnavara eeskiri” (edaspidi *Linnavara eeskiri*).
  2. Linnavara eeskirja § 69 lõike 1 kohaselt on linna omandis olevale kinnisasjale isikliku kasutusõiguse seadmine lubatud, kui see toimub isiku, kellel on selleks õigusaktidest tulenev õigus, nõudel ja kasuks. Antud juhul on OÜ-l VKG Elektrivõrgud asjaõigusseadusest tulenev õigus nõuda isikliku kasutusõiguse seadmist.
  3. Vastavalt linnavara eeskirja § 70 lõikele 1 otsustab linna omandis olevale kinnisasjale isikliku kasutusõiguse seadmise linnavalitsus, kui see toimub Narva linna omandis oleval kinnisasjal asuva tehnovõrgu või -rajatise omaniku kasuks ning §704 kohaselt allkirjastab Narva linna omandis oleva kinnisasja koormamiseks vajaliku asjaõiguslepingu linna nimel linnapea.

1. **Otsus**
   1. Seada isiklik kasutusõigus Osaühingu VKG ELEKTRIVÕRGUD, registrikood 10855041, (edaspidi ka *õigustatud isik*) kasuks Narva linna (edaspidi ka *kinnistute omanik*) omandis olevatele kinnisasjadele Narvas järgmistel aadressidel:

Hariduse tänav 10 (katastritunnus 51101:001:1906, registriosa nr 20313350),

Hariduse tn L3 (katastritunnus 51101:003:0081, registriosa nr 3824709),

Karja tn 3 (katastritunnus 51101:002:0059, registriosa nr 3405609),

Karja tn L1 (katastritunnus 51101:002:0094, registriosa nr 3670109),

Kraavi tn (katastritunnus 51101:002:0084, registriosa nr 3633009),

Vaeslapse tn (katastritunnus 51101:002:0095, registriosa 3673609),

Vestervalli tn 15 (katastritunnus 51101:002:0114, registriosa 3947309),

Vestervalli tn J1 (katastritunnus 51101:002:0110, registriosa nr 3937309),

Vestervalli tn L2 (katastritunnus 51101:002:0101, registriosa nr 3747709) (edaspidi ka *kinnistud)*  0,4kV ja 6kV kaabelliinide ja liitumis- ning jaotuskilpide (edaspidi ka *tehnorajatised*) paigaldamiseks ning majandamiseks (sh tehnorajatiste remontimine, korrashoid, hooldamine, kasutamine ja muul viisil ekspluateerimine tehnorajatiste talituse tagamise eesmärgil) järgmistel tingimustel:

* + 1. isikliku kasutusõiguse ala kinnistul:

Hariduse tn 10 – 0,4 ja 6 kV kaabelliinid, liitumis- ning jaotuskilp, kaitsevööndi ala 51 m²(Lisa 1);

Hariduse tn L3– 0,4 ja 6 kV kaabelliini, kaitsevööndi ala 30 m² (Lisa 2);

Karja tn 3 – 0,4 kV kaabelliin , kaitsevööndi ala 6 m² (Lisa 3);

Karja tn L1– 0,4 ja 6 kV kaabelliinid, kaitsevööndi ala 331 m² (Lisa 4);

Kraavi tn – 0,4 ja 6 kV kaabeliinid, liitumis- ning jaotuskilp, kaitsevööndi ala 336 m² (Lisa 5);

Vaeslapse tn– 0,4 ja 6 kV kaabeliinid, kaitsevööndi ala 202 m² (Lisa 6);

Vestervalli tn 15– 0,4 ja 6 kV kaabeliinid, kaitsevööndi ala 147 m² (Lisa 7);

Vestervalli tn J1– 0,4 ja 6 kV kaabeliinid, kaitsevööndi ala 91 m² (Lisa 8);

Vestervalli tn L2– 0,4 ja 6 kV kaabeliinid, kaitsevööndi ala 237 m² (Lisa 9).

Juurdelisatud plaanidel on kaitsevööndid märgitud roheline värviga;

* + 1. isiklik kasutusõigus seatakse tähtajatult ja tasuta;
    2. isiklikust kasutusõigusest tulenevate õigustatud isiku kõikide õiguste teostamine on võimalik ka õigustatud isiku poolt volitatud kolmandate isikute poolt;
    3. lepingu pooltel on õigus nõuda kasutusõiguse lõpetamist asjaõigusseaduses sätestatud alustel ja korras;
    4. õigustatud isik kohustub:
       1. pärast kinnistutel teostatud tehnorajatiste ehitus-, hooldus-, avarii- ja/või remonttööde lõpetamist oma kulul taastama esialgse olukorra, juhindudes kehtestatud kaevetööde eeskirjadest, kui kinnistute omanikuga ei lepita kokku teisiti;
       2. teavitama kinnistute omanikku plaanilistest hooldus- ja remonttöödest vähemalt 1 (üks) kuu enne tööde alustamist. Avariiremondi korral alustab õigustatud isik vajaduse korral viivitamata vajalike töödega, teavitades kinnistute omanikku;
       3. viivitamatult likvideerima tehnorajatiste avarii ja rakendama abinõud kinnistute omanikule kahju tekitamise vältimiseks. Avariiremondi vajadusel võib õigustatud isik viivitamatult, ilma kooskõlastust taotlemata alustada vajalike töödega, kui ta teatab sellest esimesel võimalusel kinnistute omanikule. Avariiks loetakse tehnorajatiste ootamatut või juhuslikku purunemist, kaabelliini seiskumist või muud riket, mille tulemusena võib tekkida märkimisväärne materiaalne kahju;
       4. isiklikust kasutusõigusest tulenevate õiguste teostamisel tegutsema heaperemehelikult ning võtma tarvitusele kõik abinõud, vältimaks omaniku või kolmandate isikute vara või õiguste kahjustamist, kasutama oma tegevuses loodussäästlikku tehnoloogiat, vältima keskkonna reostamist ning täitma õigusaktidest tulenevaid nõudeid;
       5. hüvitama tema ja/või tema õigusi teostavate kolmandate isikute poolt servituudi teostamisega seotud tegevusest või tegevusetusest tuleneva omanikule ja/või mistahes kolmandale isikule tekitatud kahju täies ulatuses;
       6. teatama kinnistute omanikule isikliku kasutusõiguse üleminekust või isiklikust kasutusõigusest tulenevate õiguste ja kohustuste teostamise üleandmisest kolmandale isikule 3 tööpäeva jooksul alates isikliku kasutusõiguse üleminekust või kohustuste teostamise üleandmisest arvates;
       7. ära vedama kinnistutel paiknevad tehnorajatised 1 (ühe) kuu jooksul arvates isikliku kasutusõiguse lõppemisest/lõpetamisest, kui pooled ei lepi kokku teisiti. Elektripaigaldise äravedamise järel kohustub õigustatud isik taastama kinnistute seisukorra, milline see oli enne elektripaigaldise äravedamist. Kui õigustatud isik ei ole tähtajaks rajatist ära vedanud, korraldab kinnistute omanik rajatise lammutamise ja kinnistute heakorrastamise õigustatud isiku kulul;
       8. nõustuma kinnistutele teiste reaalservituutide ja isiklike servituutide seadmisel nende kandmisega kinnistusraamatusse käesolevas punktis nimetatud isikliku kasutusõigustega samale järjekohale selle eest tasu nõudmata;
    5. kinnistute omanik kohustub:
       1. hoiduma igasugusest tegevusest, mis takistab tehnorajatiste sihipärast kasutamist;
       2. järgima tehnorajatiste kaitsevööndi alal seadustest ja muudest õigusaktidest tulenevaid kitsendusi ning nõudma seda ka isikutelt, kelle kasuks on seatud kinnistutele piiratud asjaõigus või kellel on lepingust tulenev õigus kinnistute kasutamiseks või kinnistutel tööde teostamiseks;
       3. võimaldama tasuta juurdepääsu mehhanismidega tehnorajatiste majandamiseks;
       4. teavitama õigustatud isikut kinnistute omaniku muutumisest, teiste reaalservituutide ja isiklike servituutide seadmisest ja kinnistute võõrandamisest;
       5. kinnistute koormamisel teiste reaalservituutide ja isiklike servituutidega või tehnorajatise ehitamist, omamist ja kasutamist võimaldava notariaalse kokkuleppe sõlmimisel teavitama isikuid, kelle kasuks kinnistud koormatakse, käesolevas punktis nimetatud isikliku kasutusõiguse seadmise tingimustest ja tehnorajatise ehitamist, omamist ja kasutamist võimaldava notariaalse kokkuleppe tingimustest;
       6. teavitama kinnistutel tegutsevaid isikuid elektripaigaldise kaitsevööndi olemasolust ja selles kehtivatest piirangutest, samuti järgima nimetatud piiranguid oma tegevuses. Kinnistute omanik on kohustatud hoiduma tegevusest, mis takistaks elektrivõrgu majandamist, halvendaks elektrivõrgu korrashoidu ja/või ohustaks elektrivõrgu toimimist.
  1. Sõlmida OÜ-ga VKG Elektrivõrgud notariaalselt tõestatud asjaõigusleping korralduse punktis 3.1 nimetatud kinnistute isikliku kasutusõigusega koormamiseks ning kanda isiklik kasutusõigus kinnistusraamatusse.
  2. OÜ VKG Elektrivõrgud kannab isikliku kasutusõiguse seadmisega seotud kulud (notaritasu ja riigilõiv).

1. **Rakendussätted**
   1. Narva Linnavalitsuse Linnamajandusametil teha korraldus teatavaks Osaühingule VKG Elektrivõrgud.
   2. Korraldus jõustub seadusega sätestatud korras.
   3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

Katri Raik

linnapea Üllar Kaljuste

linnasekretär